OTOP City 2022 ตลอด 9 วันยอดจำหน่ายทะลุเป้ากว่า 653 ล้านบาท
นายอรรษิษฐ์ สัมพันธรัตน์ อธิบดีกรมการพัฒนาชุมชน เปิดเผยถึงภาพรวมการจัดงาน OTOP City 2022 ตั้งแต่วันที่ 17 - 25 ธันวาคมที่ผ่านมา โดยพบว่า ได้รับกระแสตอบรับดีเกินคาด มียอดการจำหน่ายรวมกว่า 653 ล้านบาท จากเดิมที่ตั้งเป้าไว้ที่ประมาณ 500 ล้านบาท มีผู้เข้าชมงานกว่า 200,000 คน  ผู้ประกอบการร่วมจำหน่ายในงานกว่า 2,700 ราย จากผลิตภัณฑ์ประเภทต่างๆ เช่น อาหาร เครื่องดื่ม  ผ้าและเครื่องแต่งกาย ของใช้ ของตกแต่งฯ สมุนไพรที่ไม่ใช่อาหาร OTOP ชวนชิม, ศิลปิน OTOP, ผ้าไทยใส่ให้สนุก, OTOP ขึ้นเครื่อง, OTOP Premium, OTOP Brandname, ชุมชนท่องเที่ยว OTOP นวัตวิถี และของขวัญของฝาก ที่มีการจัดกระเช้าของขวัญจากผลิตภัณฑ์ OTOP เพื่อใช้เป็นสื่อกลางมอบความปรารถนาดีให้แก่กันเนื่องในเทศกาลปีใหม่ 2566 นี้ด้วย สะท้อนถึงผลสำเร็จของนโยบายการพัฒนาสินค้า OTOP ช่วยสร้างงาน สร้างรายได้ เสริมสร้างเศรษฐกิจฐานรากให้เข้มแข็ง มั่นคง และยั่งยืนอธิบดีกรมการพัฒนาชุมชน กล่าวด้วยว่า รัฐบาลจะมุ่งส่งเสริมและสนับสนุนการพัฒนาคุณภาพสินค้า OTOP ให้มีประสิทธิภาพ นำนวัตกรรมและเทคโนโลยีที่ทันสมัยเข้ามาช่วยต่อยอด เพื่อยกระดับสินค้าให้เป็นที่ยอมรับในระดับสากล พร้อมสร้างโอกาสให้ชุมชน ได้นำสินค้าที่มีคุณภาพ ออกสู่ตลาดมากขึ้นอย่างต่อเนื่อง